Magdalena Eriksson

Magdalena Lilly Eriksson ( gape ke Ericsson, yo o tshotsweng ka Lwetse a ferabobedi ka 1993) ke motshameki wa kwa Sweden wa kgwele ya dinao e e porofeshionale yo o tshamekang kwa setlhopheng sa  Frauen-Bundesliga sa Bayern Munich le sa setshaba sa kwa Sweden.Magdalena Eriksson Archived 20 September 2016 at the Wayback Machine. nbcolympics.com Go le gale o tshameka kwa morago fagare, o kgona go tshameka kwa morago ka fa molemeng.

Kwa tshimologong ya tiro ya gagwe e e porofeshionale, Eriksson o tshameketse ditlhopha tsa Stockholm tsa Hammarby IF le Djurgårdens IF go fitlha a fudugela kwa Linköpings FC ka 2013, kwa a fentseng bosimega ja dikopi tse pedi le ja liki ka 2016 mo dingwageng tse tlhano kwa setlhopheng seo.

Ka 2017, Eriksson a fudugela kwa Enyelane mme a saenela Chelsea ya Women's Super League (WSL). Koo, o ne a itlhoma e le mongwe wa basireletsi ba fagare mo liking mme a bitswa mokapotene wa setlhopha ka 2019. Le Chelsea, o fentse bosimega ja WSL ga tlhano abo a goroga kwa makgaolakgang a UEFA Women's Champions League ya setlha sa 2020–21. Ka 2020 o ne a bidiwa motshameki wa ngwaga wa Sweden.
Eriksson, jaaka molekane wa gagwe Pernille Harder, gape o itsege ka go buelelela ba LGBTQ+ le ditshwanelo tsa ba ba ratanang ka bong mo metshamekong.Burhan, Asif. "Chelsea's Pernille Harder And Magda Eriksson Proud To Be LGBTQ+ Ambassadors". Forbes. Retrieved 9 October 2021.Chulani, Nikhita (7 August 2019). "'We're powerful together': Harder and Eriksson on being a gay couple in football – video". The Guardian. Retrieved 1 June 2022.

 Metswedi